《题綦毋校书别业》
唐代·李颀

常称挂冠吏，昨日归沧洲。行客暮帆远，主人庭树秋。

岂伊问天暮，但欲为山游。万物我何有，白云空自幽。

萧条江海上，日夕见丹丘。生事非渔钓，赏心随去留。

惜哉旷微月，欲济无轻舟。倏忽令人老，相思河水流。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。